Suomen presidentinvaali 2018
Vaaliväittelyt

Presidentinvaalin ensimmäinen vaaliväittely järjestettiin 30. lokakuuta Elinkeinoelämän valtuuskunnan (EVA) järjestämällä Presidenttifoorumilla Finlandia-talossa, Helsingissä. Väittelyn aiheena oli turvallisuuspolitiikka. Väittelyssä mukana olivat presidenttiehdokkaat Tuula Haatainen, Pekka Haavisto, Laura Huhtasaari, Sauli Niinistö, Nils Torvalds ja Matti Vanhanen. Merja Kyllönen oli työmatkalla eikä osallistunut tilaisuuteen. Ensimmäisenä ehdokkailta kysyttiin Natosta ja siitä, että pitäisikö siitä järjestää kansanäänestys. Torvalds oli ainoa Suomen Nato-jäsenyyttä kannattava ja hän jättäisi kysymyksen eduskunnan päätettäväksi; Niinistö, Huhtasaari ja Haatainen olisivat kansanäänestyksen järjestämisen kannalla. Haavisto kertoi jättävänsä Nato-jäsenyyden ”poliitikkojen vastuulle” huolestuneena ulkomaiden vaikuttamisesta kansanäänestykseen.
Toinen vaaliväittely järjestettiin Helsingin yliopistolla 13. marraskuuta. Aiheena olivat ulko- ja turvallisuuspolitiikka ja presidentin asema arvojohtajana. Väittelyyn osallistuivat kaikki senhetkiset ehdokkaat paitsi Vanhanen, joka joutui perumaan osallistumisensa sydänvaivojen vuoksi. Väittelyn vetäjä toimittaja Timo Haapala kysyi ehdokkailta muun muassa presidentin valtaoikeuksista, Euroopan unionin yhteisestä puolustuspolitiikasta, Suomen sisällissodasta ja sosiaalisen median kulttuurista.
Kolmas väittely käytiin 27. marraskuuta myös Helsingin yliopistolla. Kaikki senhetkiset ehdokkaat osallistuivat tilaisuuteen. Väittelyssä ehdokkaat pitivät noin kahden minuutin puheenvuoron, jonka jälkeen vastasivat muiden ehdokkaiden kysymyksiin. Väittelyssä keskusteltiin muun muassa Natosta, EU:sta, Suomen avunannosta ja -vastaanottamisesta mahdollisissa sotilaallisissa kriiseissä sekä monikansallisista sotaharjoituksista. Pekka Haavisto kertoi olevansa Nato-jäsenyyttä vastaan, sillä se aiheuttaisi ”varustelukierteen”; lisäksi hän toisti huolensa ulkomaiden vaikuttamisesta mahdolliseen Nato-kansanäänestykseen. Laura Huhtasaari kertoi kannattavansa kansallisvaltioita ja haluavansa EU-eroa, sillä ”EU on romuttamassa kansallisvaltioita”. Tuula Haataisen mielestä Suomi jäisi yksin ”ellemme tekisi EU:ssa yhteistyötä”. Viimeisenä kysymyksenä kysyttiin monikansallisten sotaharjoitusten sallimisesta, johon kaikki muut ehdokkaat paitsi Merja Kyllönen vastasivat myöntävästi.
Neljäs ja ensimmäinen televisioitu vaaliväittely pidettiin 13. joulukuuta. Väittelyssä oli mukana ensimmäistä kertaa myös Paavo Väyrynen. Väittelyssä käytiin aluksi Nato-keskustelua, jota Niinistö kutsui ”sotapelikeskusteluksi”. Ainoa Nato-myönteinen ehdokas Torvalds totesi Venäjän olevan uhka sanoen: ”Venäjä on menossa kovaa vauhtia kriisiin [...] [M]eidän täytyy pystyä keskustelemaan siitä, mihin Venäjä on menossa.” Väittelyssä keskusteltiin myös Suomen Lähi-idän aseviennistä, EU-puolustuksesta, kielteisen päätöksen saaneiden turvapaikanhakijoiden auttamisesta sekä #MeToo-kampanjan esiin tuomasta seksuaalisesta häirinnästä.
| Suomen presidentinvaalin 2018 vaaliväittelyt> Päiväys.Päiväys.Päiväys | Suomen presidentinvaalin 2018 vaaliväittelyt> Järjestäjät.Järjestäjät.Järjestäjät | Suomen presidentinvaalin 2018 vaaliväittelyt> Moderaattorit.Moderaattorit.Moderaattorit | Suomen presidentinvaalin 2018 vaaliväittelyt>  P  Paikalla  EP  Ei paikalla  EK  Ei kutsuttu.Haatainen. | Suomen presidentinvaalin 2018 vaaliväittelyt>  P  Paikalla  EP  Ei paikalla  EK  Ei kutsuttu.Haavisto. | Suomen presidentinvaalin 2018 vaaliväittelyt>  P  Paikalla  EP  Ei paikalla  EK  Ei kutsuttu.Huhtasaari. | Suomen presidentinvaalin 2018 vaaliväittelyt>  P  Paikalla  EP  Ei paikalla  EK  Ei kutsuttu.Kyllönen. | Suomen presidentinvaalin 2018 vaaliväittelyt>  P  Paikalla  EP  Ei paikalla  EK  Ei kutsuttu.Niinistö. | Suomen presidentinvaalin 2018 vaaliväittelyt>  P  Paikalla  EP  Ei paikalla  EK  Ei kutsuttu.Torvalds. | Suomen presidentinvaalin 2018 vaaliväittelyt>  P  Paikalla  EP  Ei paikalla  EK  Ei kutsuttu.Vanhanen. | Suomen presidentinvaalin 2018 vaaliväittelyt>  P  Paikalla  EP  Ei paikalla  EK  Ei kutsuttu.Väyrynen. | Suomen presidentinvaalin 2018 vaaliväittelyt> Lähde.Lähde.Lähde | Suomen presidentinvaalin 2018 vaaliväittelyt> .. | Suomen presidentinvaalin 2018 vaaliväittelyt> .. | Suomen presidentinvaalin 2018 vaaliväittelyt> .. | Suomen presidentinvaalin 2018 vaaliväittelyt> .. |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 30.10.2017 17.30 | EVA ISTV | Matti Apunen | P | P | P | EP | P | P | P | EK |  |  |  |  |  |
| 13.11.2017 17.00 | ISTV   UKK-seura   Paasikivi-seura   Suomen YK-liitto | Timo Haapala | P | P | P | P | P | P | EP | EK |  |  |  |  |  |
| 27.11.2017 18.00 | Maanpuolustuskurssiyhdistys | Pauli Aalto-Setälä | P | P | P | P | P | P | P | EK |  |  |  |  |  |
| 13.12.2017 20.00 | MTV3 | Jaakko Loikkanen Juha Kaija | P | P | P | P | P | P | P | P |  |  |  |  |  |
| 14.12.2017 21.05 | Yle | Jan Andersson Seija Vaaherkumpu | P | P | P | P | P | P | P | P |  |  |  |  |  |
| 10.1.2018 11.30 | Kaleva Yle | Hanne Kinnunen Petri Laukka | P | P | P | P | P | P | P | P |  |  |  |  |  |
| 12.1.2018 18.00 | Aamulehti Yle | Sinikka Tuomi Jussi Tuulensuu | P | P | P | P | P | P | P | P |  |  |  |  |  |
| 21.1.2018 20.00 | MTV3 | Merja Ylä-Anttila Jussi Kärki |  P |  P |  P |  P |  P |  P |  P |  P |  |  |  |  |  |
| 22.1.2018 18.00 | Iltalehti | Susanne Päivärinta Juha Ristamäki |  P |  P |  P |  P |  P |  P |  P |  P |  |  |  |  |  |
| 22.1.2018 20.00 | Svenska Yle | Ingemo Lindroos Ville Hupa |  P |  P |  P |  P |  P |  P |  P |  P |  |  |  |  |  |
| 23.1.2018 16.00 | Helsingin Sanomat Ilta-Sanomat | Marko Junkkari Timo Haapala |  P |  P |  P |  P |  P |  P |  P |  P |  |  |  |  |  |
| 25.1.2018 21.05 | Yle | Jan Andersson Seija Vaaherkumpu |  P |  P |  P |  P |  P |  P |  P |  P |  |  |  |  |  |